O echipă de arhitecţi spanioli au transformat o fabrică de tutun în cea mai mare grădină verticală indoor din Europa.
Cea mai mare grădină indoor din Europa a fost creată în Santander, Spania. Conţine 22.300 de plante individuale şi are 560 de metri pătraţi. A fost creată de FDA Arquitectos şi Urban Therapy, un startup din Sevilla.
Pandemia a provocat mulţi oameni să devină creativi. Iar o echipă de arhitecţi spanioli a reuşit să transforme o fabrică de tutun în cea mai mare grădină verticală indoor din Europa. Luisa Fernandez del Arco, partener la FDA Arquitectos: "Pe sub toate acele zone acoperită cu pânză este un sistem de irigaţie ascuns, cu senzori care reglează temperatura, umiditatea şi nivelul de apă. Monitorizează şi starea grădinii, a fiecărei plante, pentru că sunt locuri unde este necesară mai multă apă ca în altele" Are 560 de metri pătraţi şi va fi deschisă publicului în primăvara acestui an. Grădina din Santander a fost creată după un design biofilic: o modalitate inovativă de a concepe diferit spaţiile în care trăim. În acest caz, este un mod de a reda conexiunea dintre natură şi clădire. Echipa de arhitecţi a lucrat cu un startup din Sevilla specializat în grădini verticale. Grădina va fi un centru pentru comunitate: vor exista workshop-uri sau ore de artă, precum şi o zonă pentru citit.